《下鹿头坂偶成》
宋代·李新

朝来喜下鹿头关，谁谓追奔匹马还。
意气已无豪愤态，梦魂犹在险崎间。
白云亲老愁归计，明月知音笑病颜。
天子已筹西夏策，将军未易许安閒。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。